Polina Tšerkassova

**Polina Tšerkassova** (sündinud 16. novembril 1986 Tallinnas) on Eesti antropoloog, muusik ja jutuvestja.

## Haridus ja töökäik
Polina Tšerkassova on lõpetanud 2008. aastal Estonian Business Schooli võõrkeelte ja ärikorralduse erialal. 2009–2011 omandas ta *[[cum laude]]* sotsiaal- ja kultuuriantropoloogia magistrikraadi Tallinna Ülikooli Eesti Humanitaarinstituudis. 2011. aastast on ta Eesti Humanitaarinstituudi doktorant. Doktoritöös uurib ta iidset türgi sufismi praktikaid ja türgi muusikateraapiat. 

Aastatel 2011–2017 ja 2021–2023 töötas ta Eesti Humanitaarinstituudis sotsiaal- ja kultuuriantropoloogia lektorina . 2012. aastal pälvis Eesti Humanitaarinstituudi parima õppejõu auhinna .

2020. aastast õpetab ta sotsiaal- ja kultuuriantropoloogiat Eesti Kunstiakadeemias.

2009. aastast on Polina Tšerkassova vabakutseline muusik ja jutuvestja.

## Loometegevus

Polina Tšerkassova on välja andnud kuus autorimuusikaga jutuvestmise heliplaati ja ühe videokogumiku, millel kõlavad tema esituses maailma rahvaste ja tema enda loodud muinasjutud ja muusika:

* "Helisevad muinaslood" (2017)
* "Kui me suureks saame" (2018)
* "Linnulood" (2019)
* "Suurte jõgede muinaslood" (2021)
* Videomuinasjuttude kogumik “Maailma hoidjate lood” (2022) 
* "Karavan. Teed juhatavad muinaslood" (2023) 
* "Meri" (2024) 

"Helisevad muinaslood" oli 2017. aastal nomineeritud Eesti Kultuurkapitali kirjanduse aastapreemiale.

Muusiku ja jutuvestjana vestab Polina Tšerkassova eri kultuuride lugusid, mida põimib enda loodud muusikaga. Muusika esitamiseks kasutab ta haruldasi muusikainstrumente, näiteks iraani haamerkannelt *santur*, aafrika harfi *kamele ngon*, hispaania torupilli *gaita gallega*, türgi *rebabi*, leedu *birbynet*, aafrika kalimbat, käsitrumme, eesti kannelt, pikkvilet ja enda loodud pille. 

Muinaslugusid räägib Polina Tšerkassova lastele kui ka täiskasvanutele, ta on esinenud koolides, kultuurimajades, festivalidel, konverentsidel ja korduvalt ka välismaal. 

Polina Tšerkassova annab erinevaid jutuvestmise koolitusi .  

Polina Tšerkassova on loonud muusikat Vene Teatri ja Uus Vana Teatri lavastusteke. Tema kirjutatud on Euroopa Kultuuripealinn 2011 ajaks loodud lavastuse "Alice Imedemaal" muusika (2011). Ta on koostööd teinud etno- ja vanamuusikat viljelevate ansamblitega Rondellus, Virre, Triophonix, Tane Mahuta, Orient Accident Trio, Maqam.

## Multiinstrumentalist

Fail:Polina Tšerkassova kontsert Paides.jpg|Kontsert Paide peaväljakul augustis 2018
Fail:Polina Tšerkassova 2021.jpg|Polina Tšerkassova koos slovaki fujaraga
Fail:Polina Tšerkassova kontsert.jpg|Tallinnas Hopneri maja jutuvestmise kontserdil “Talvise päikese muinaslood” 2020. aasta detsembris iraani trummiga
Fail:Polina Tšerkassova Paljasaares.jpg|Kontsert Paljasaares koos Silver Sepaga "Ööbikuööde festivali" raames juunis 2021. Polina mängib aafrika kalimbat.
Fail:Polina Tšerkassova Viru Folk 2021 laval.jpg|Polina Tšerkassova Viru Folk 2021 laval mängimas slovaki flööti fujarat
Fail:Polina Tšerkassova.jpg|Polina Tšerkassova Viru Folk 2022 laval mängimas kannelt


## Isiklikku
Polina Tšerkassova vanemad on Vene Teatri näitleja Sergei Tšerkassov ja Vene Teatri lavastaja abi Larissa Tšerkassova  

## Viited

## Välislingid
* Minutiloeng: kes on tänapäeva jutuvestjad?, Novaator 20. detsember 2021
* Polina Tšerkassova andis välja linnujuttude heliraamatu, ERR 10. detsember 2019
* Huvitaja. Jutuvestja Polina Tšerkassova, ERR 21. juuni 2022
* Reispass. Muinasjutud, maagiline realism ja reis trollipeatusesse. 1/2, Apple Podcast
* Reispass. Muinasjutud, maagiline realism ja reis trollipeatusesse 2/2, Apple Podcast